 *HRVATSKO KNJIŽNIČARSKO DRUŠTVO*

 *CROATIAN LIBRARY ASSOCIATION*

Izvješće o radu

Sekcija za obrazovanje i istraživanje – KOMISIJA ZA SLOBODAN PRISTUP INFORMACIJAMA I SLOBODU IZRŽAVANJA

Predsjednica: Tea Grašić Kvesić, Zagreb, Knjižnice grada Zagreba, voditeljica Knjižnice Tina Ujevića, Edita Bačić, Split, Pravni fakultet Sveučilišta u Splitu, Knjižnica, Alemka Belan-Simić, Zagreb, Knjižnice grada Zagreba, Matična služba, Aleksandra Horvat, Zagreb, Filozofski fakultet Sveučilišta u Zagrebu, Odsjek za informacijske znanosti, Katedra za bibliotekarstvo, (od 2013. u mirovini), Davorka Pšenica, Zagreb, Nacionalna i sveučilišna knjižnica, Odnosi s javnošću, Marica Šapro-Ficović, Dubrovnik, Dubrovačke knjižnice, Silvija Perić, Virovitica, Gradska knjižnica i čitaonica, Ivana Hebrang Grgić, Zagreb, Filozofski fakultet Sveučilišta u Zagrebu, Odsjek za informacijske znanosti, Katedra za bibliotekarstvo, Dunja Holcer, Narodna knjižnica i čitaonica Vlado Gotovac, Sisak, Romana Horvat, Pučka knjižnica i čitaonica Daruvar.

Realizirano u 2011.:

Članovi Komisije u rujnu 2010. sudjelovali su na Skupštini HKD-a u Tuheljskim toplicama gdje je izabrana nova predsjednica Komisije i dogovorene daljnje aktivnosti. Održan 11. okrugli stol o pristupu informacijama i slobodi izražavanja „Knjižnice u Društvu znanja" 09. 12. 2011. god. u Zagrebu.

U organizaciji su sudjelovali, već tradicionalno, Odsjek za informacijske znanosti Filozofskog fakulteta u Zagrebu, te Radna grupa za javno zagovaranje HKD-a , Radna grupa za pravne i srodne knjižnice HKD-a. i Radna grupa za autorsko pravo.

Tiskan je Zbornik 10. okruglog stola „Utjecaj globalne ekonomske krize na knjižnice i slobodan pristup informacijama“

Upućeno je otvoreno pismo na inicijativu Komisije za slobodan pristup gradonačelniku Grada Siska Dinku Pintariću 2011. godine kao i ministru kulture gospodinu mr. sc. Boži Biškupiću u povodu odluke o ukidanju mogućnosti korištenja društvenih mreža u Narodnoj knjižnici i čitaonici Sisak.

Realizirano u 2012.:

Članovi Komisije u rujnu 2012. sudjelovali su na Skupštini HKD-a u Osijeku gdje je na sastanku Komisije predsjednici produžen još jedan mandat i predložen program o daljnjem radu

Održan je 12. okrugli stol o slobodnom pristupu informacijama: Društvene mreže i knjižnice, Nacionalna i sveučilišna knjižnica, 10. prosinca 2012. godine

Tiskan je Zbornik 11. okruglog stola „Knjižnice u društvu znanja“

Zaključci 12. okruglog stola Knjižnice u Društvu znanja:

1. Društvene su mreže novi (digitalni) prostor. Knjižnice su uvelike prisutne na društvenim mrežama, koriste njihove prednosti i pritom vode brigu o osjetljivosti komunikacije kako bi zaštitile privatnost. Istovremeno vode računa i o relevantnosti ponuđenih informacija te zaštiti autorskih prava.

2. Osim novog prostora koji nekonvencionalnim sadržajima može preusmjeravati na internetske stranice knjižnica, njihove kataloge, projekte i slično, otvara se pitanje nove uloge knjižničara – urednika profila, internetskih stranica, blogova, stvaratelja vijesti, komunikatora na društvenim mrežama. Društvene su mreže izazov i zahtijevaju nov profil knjižničara zbog tehnoloških i komunikacijskih novina koje sa sobom nose, ali i zbog onih koje tek dolaze.

3. Primjena novih tehnologija u informacijskoj službi u skladu je s navikama i potrebama članova knjižnica, a pritom unapređuje ulogu knjižnica u virtualnom svijetu.

4. Motivirati i potaknuti knjižničare na uključivanje na društvene mreže koje evidentno privlače, a time i povećavaju broj (mladih) korisnika, ali ih također i potaknuti na obučavanje o sigurnosti na mreži, zaštiti podataka i autorskim pravima.

Tom je prilikom organizirana izložba na temu Umreženi: susret knjižnica na društvenim mrežama na koju su se odazvale 24 knjižnice iz cijele Hrvatske. Izložbu su organizirali Breza Šalamon-Cindori i Darjan Vlahov iz Nacionalne i sveučilišne knjižnice u Zagrebu i to je još jedan pokazatelj prisutnosti knjižnica na društvenim mrežama.

Na kraju skupa predstavljen je zbornik radova 11. okruglog stola o slobodnom pristupu informacijama i slobodi izražavanja čija je tema bila Knjižnice u Društvu znanja. Predstavile su ga urednice Ana Barbarić i Ivana Hebrang Grgić s Odsjeka za informacijske i komunikacijske znanosti Filozofskog fakulteta Sveučilišta u Zagrebu.

Više informacija o skupu dostupno je na <http://www.hkdrustvo.hr/hr/skupovi/skup/220/>.

Realizirano u 2013.

Održan je 13. okrugli stol o slobodnom pristupu informacijama s temom *Nakladnici i knjižnice*

Izdan je Zbornik 12. okruglog stola Knjižnice u Društvu znanja

Zaključci 13. okruglog stola s temom Nakladnici i knjižnice.

1. U skladu s tekućom europskom praksom pojedini segmenti politike prema knjizi i nakladništvu trebaju se utvrditi dogovorom svih zainteresiranih dionika, među kojima su uz autore, nakladnike, proizvođače sadržaja, distributere i udruge za kolektivno ostvarivanje prava svakako i knjižničari.

2. Hrvatskim nakladnicima i nadalje predstoji objavljivanje njihovih ranijih tiskanih izdanja u obliku e-knjige te ponuda tih izdanja knjižnicama. Stoga je važno pod kojim uvjetima će knjižnice nabavljati e-knjige i posuđivati ih. Izrada nacionalne strategije o dostupnosti e-knjige u knjižnicama uz snažnije lobiranje nacionalnih i međunarodnih strukovnih udruga uvelike bi smanjila novonastale prepreke u slobodnom odabiru i nabavi e-knjiga.

3. Budući da ne postoji uhodani model korištenja e-knjiga u knjižnicama niti temeljitija i opsežnija istraživanja i analize o sličnostima i razlikama između analogne i e-knjige, postavljanju modela korištenja e-knjige treba pristupiti kroz suradnju svih zainteresiranih dionika, oslanjajući se na najbolja iskustva iz zemalja u regiji pa i šire. Kad se radi o integraciji novih tehnologija u knjižnično poslovanje, knjižnice bi trebale inzistirati na pravom omjeru privatnog i javnog sektora, kao i preuzeti primjere međunarodnih dogovora i preporuka te ih ugraditi u vlastitu praksu na razini cijele zemlje.

4. Važno je postići dogovor o digitalizaciji i dostupnosti (ponovnom objavljivanju) rasprodanih djela u Hrvatskoj između predstavnika nakladnika, nositelja autorskih prava, udruga za kolektivno ostvarivanje prava i knjižničara, kako bi se knjižnicama i ostalim zainteresiranima omogućilo da digitaliziraju rasprodana tiskana izdanja.

5. Objavljivanje znanstvene literature u otvorenom pristupu u skladu je s europskim intencijama, ali i hrvatskom tradicijom. Predlaže se stoga da Hrvatsko knjižničarsko društvo podrži Hrvatsku deklaraciju o otvorenom pristupu donesenu 2012. godine.

6. Treba nastojati na arhiviranju i umrežavanju u globalnu mrežu otvoreno dostupnih repozitorija (OAR) uz implementiranje odgovarajućih standarda i protokola koji omogućuju njihovu interoperabilnost. To uključuje uređivanje normativnih datoteka na nacionalnoj i međunarodnoj razini koje olakšavaju pristup i povećavaju točnost i trajnost podataka.

Realizirano u 2014.:

IFLA-ina Izjava o knjižnicama i razvitku (objavljeno: 11.04.2014)

Na sastanku Komisije za slobodan pristup informacijama i slobodu izražavanja (31. siječnja 2013. god.) jednoglasno je prihvaćen prijedlog Alemke Belan Simić, koji je kasnije prihvatio i Glavni odbor Hrvatskoga knjižničarskog društva, da se prevede i objavi IFLA-ina Izjava o knjižnicama i razvitku (IFLA Statement on libraries and development). Izjavu je odobrio IFLA-in Upravni odbor na konferenciji u Singapuru, 16. kolovoza 2013. Tekst je prevela Mila Maršić, a stručnu redakciju obavila je Aleksandra Horvat. Predsjednica je obavile sve potrebne kontakte za objavu navedene Izjave na stranica HKD-a.

<http://www.hkdrustvo.hr/hr/obavijesti/lista_novosti/10//>

IFLA-ina Izjava o knjižnicama i razvitku (IFLA Statement on libraries and development)

Pripremljen, u programskom i organizacijskom smislu, 14. okrugli stol Prava korisnika i slobodan pristup informacijama koji će se održati u Muzeju Mimara

Putem elektroničkih sastanaka donesen je Prijedlog teme 15. okruglog stola koji je prijavljen Gradskom uredu za kulturu i Ministarstvu kulture: Knjižnice i održivi razvoj, a na tragu je

 IFLA-ine Izjave o knjižnicama i razvitku:

***Knjižnice moraju biti prepoznate u okvirima razvojnih planova***

*Budući da knjižnice imaju prirodnu ulogu pružanja pristupa informacijskim sadržajima i mrežnim uslugama koje podržavaju održivi razvoj, donositelji odluka trebaju poticati jačanje položaja knjižnica i povećavanje priljeva financijskih sredstava za nabavu i opremanje knjižnica, te iskoristiti vještine knjižničara i drugih informacijskih stručnjaka da se pomogne rješavanje problema razvoja na razini društvene zajednice.*

Pripremio se Zbornik radova 13. i 14. okruglog stola (urednice Ivana Hebrang Grgić i Tea Grašić Kvesić.

 Zbornik osim radova nastalih na temelju izlaganja održanih na 13. okruglom stolu o slobodnom pristupu informacijama, po prvi puta objavljujemo radove unaprijed – radove koji će biti izloženi na 14. okruglom stolu o slobodnom pristupu informacijama. Na taj smo način nastojali radove učiniti još aktualnijima i atraktivnijima. Druga novost važna za vidljivost i utjecaj ovog zbornika jest njegovo uključivanje u bazu Academic Search Premier izdavača EBSCOhost. To ne bi bilo moguće bez truda koji su uložili svi dosadašnji urednici. Zahvaljujući njima stvoren je ugled – prepoznata je važnost samog skupa koja se ogleda u redovitosti objavljivanja zbornika.

Još jedna, treća, novost (koja je možda tehničke prirode, ali podosta važna), uvođenje je nove oznake ISSN za razdjel, tj. kolo. Od sada će zbornici Okruglog stola o slobodnom pristupu informacijama, osim oznake niza Izdanja Hrvatskog knjižničarskog društva (ISSN 1846-5544) nositi i ISSN oznaku razdjela, tj. kola (ISSN 1849-5109).

1. Od 2012. do 2014. održano je nekoliko elektroničkih sastanaka, mnogo dogovora elektroničkom poštom i telefonom. Iz kratkih prikaza o održanim skupovima vidljiva je međunarodna suradnja knjižničara, ali i suradnja knjižničara svih vrsta knjižnica diljem Hrvatske.
2. Elektroničkom sjednicom 27. svibnja prihvaćen je prijedlog od strane članica Komisije za slobodan pristup informacijama da u sljedećem mandatu predsjednica Komisije bude Davorka Pšenica.

S poštovanjem,

Tea Grašić Kvesić, predsjednica Komisije za slobodan pristup informacijama